Publication: Magyar Közlöny
Issue: MK-1998-107 (Year: 1998, Number: 107)
Era: 1990-2004
Section: a 9/1998. (XII. 1.) OM rendelethez
Paragraph Index: 171

5. A képzés főbb tanulmányi területei 5.1. A környezeti nevelés pedagógiai és pszichológiai alapjai Az óvodás gyermek személyiségének általános jellemzői a környezeti nevelés vonatkozásában. Az interperszonális kommunikáció és a környezeti nevelés. A társadalmi környezet hatása a viselkedésre. Az érzelmi nevelés és környezeti nevelés kapcsolata intellektuális érzelem és a környezeti nevelés kapcsolata; az ünnepek, „jeles napok” szerepe a gyermek személyiségének fejlesztésében, a gyermekközösség alakításában és a környezeti nevelésben. Az óvodai tevékenységek adta lehetőségek kihasználása a környezeti nevelésben; játék (a játék személyiségfejlesztő hatása, gyakorlójáték, szerepjáték, értelemfejlesztő szabályjátékok, mozgásos szabályjátékok a szabadban), játékkészítés, munka, ismeretszerzés (tanulás). Néhány természettudományos ismeretszerző módszer alkalmazása a környezeti nevelésben; vizsgálódás (kísérlet), megfigyelés, leírás, mérés. A környezeti nevelés speciális eszközei, helyszínei és szervezeti keretei (természetsarok, az óvoda udvara, mesterséges és természetközeli társulások; a kirándulás, a séta mint szervezeti keretek; a múzeumok, az állatkertek és a vadasparkok mint a környezeti nevelés helyszínei). A család szerepe a környezeti nevelésben. A környezeti nevelés rendszere. A környezeti nevelés céljai, feladatai, alapelvei, módszerei. Környezeti nevelés az óvodában és 6—12 éves korban. A „hétköznapi” környezetvédelem lehetőségei az óvodában. Hulladékszelektálás és -újrahasznosítás. Játékos gyakorlati bemutató. Alternatív pedagógiai irányzatok természet- és társadalomismereti vonatkozásai. 5.2. Természet és az ember Csillagászati földrajzi alapismeretek, kapcsolatuk az óvodai környezeti neveléssel. Légköri alapismeretek. Az időjárás és az éghajlat fogalma, elemei, kapcsolatuk az élővilággal. Felszín alatti és a felszíni vizek, kapcsolatuk az óvodai környezeti neveléssel. A kőzetek világa és azok óvodai környezeti nevelési vonatkozásai. Talajtani alapismeretek és azok környezeti nevelési vonatkozásai. Az anyag fogalma, szerveződése, tulajdonságai, kölcsönhatásai. Az élet kialakulása a Földön (szüntelen kölcsönhatások). Az evolúció néhány kérdése. Az élőlények szerveződési szintjei. Néhány fontos növény- és állatélettani jelenség és azok megfigyeltetési lehetőségei az óvodásokkal. Egyszerű élettani vizsgálatok elvégzése és értékelése. A növények és az állatok „viselkedése” élőhelyük sajátos környezeti viszonyai között. Etológiai alapismeretek: támadás és védekezés, kommunikáció és formái, ivadékgondozás stb. 5.2. Ökológiai alapismeretek, környezet- és természetvédelem 5.3.1. Az ökológia tárgya Szupraindividuális szerveződési szintek: populációk, életközösségek, bioszféra. Környezet, termőhely, élőhely fogalma. Alkalmazkodás, tűrőképesség, indikáció jelensége. Környezeti tényezők. A populációk szervezete, változásai, kölcsönhatásai. Az életközösség mint az élővilág szerveződési és működésbeli alapegysége. Jellemző kapcsolatok az életközösségben. Anyag- és energiaáramlás. Térbeli és időbeli változások az életközösségben. Leggyakoribb hazai növénytársulások áttekintése. A földi biomok rövid áttekintése. Az ökológiai rendszerek, ökoszisztéma értelmezése, jelentőségük. 5.3.2. Az ökológia és a környezetvédelem összefüggései Az ember és a környezete közötti kölcsönhatás alakulásának története. A víz-, a levegő-, talajszennyeződés, zajártalom, hulladékfelhalmozódás és ezek következményei. Globális környezetvédelmi problémák. A védekezés néhány lehetősége. Környezetszennyezés és az ember. Az 1998/107. szám egészségünk védelmének lehetőségei a mindennapok során. Egészséges életvitel főbb jellemzői. A környezetvédelem helyzete ma hazánkban. 5.3.3. Az ökológia és a természetvédelem összefüggései A fajok sokszínűsége megőrzésének jelentősége. Az élőhely mint a természetvédelem alapegysége. A természetvédelem története, alapelvei és gyakorlata hazánkban. 5.4. Növény- és állatismeret Az óvodások séta- és kirándulóhelyein leggyakrabban előforduló, velük megfigyelhető növény- és állatfajok ismerete. Mérgező növények és állatok. A természet gyűjthető „kincsei”, azok természetismereti vonatkozásai. A „gyűjtés” szabályai. Növény- és állatgondozás, állattartás a csoportszobában és az óvoda udvarán. A „hétköznapi” hagyományok — aszalás, befőzés, ünnepi sütés-főzés — szerepe az óvodai környezeti nevelésben. Tudnivalók a felhasznált „alapanyagokról”. A gyógynövények „eredete”, hatóanyagai. Gyógynövények szárítása és tárolása. A gyógynövények betegségmegelőző szerepe. Egyéb felhasználási lehetőségek az óvodában. 5.5. Terepgyakorlat, terepismeret Tájékozódás a terepen (iránytű, térkép). A terepgyakorlatokon különböző természetközeli és mesterséges társulások, illetve azok évszakonkénti változásainak megfigyelése. A társulások szerkezetének, az egyes szintek növényés állatfajainak megfigyelése és felismerése. Kölcsönhatások, kapcsolatok vizsgálata, megfigyelése. Üzemlátogatás szemétégető és szennyvíztisztító üzemben. A 2. félévben erdei óvodai programban való részvétel. 5.6. Kötelezően választható stúdiumok (Két stúdium választása kötelező.) Természetfotózás, videózás. A környezeti nevelés kapcsolata más nevelési területekkel. A környezet- és természetvédelmi ünnepek az óvodában. Játék- és ajándékkészítés természetes anyagokból. Érdekességek növényekről és állatokról. A hallgatók által ajánlott témájú stúdium. 5.7. Környezet- és természetvédelmi jog és igazgatás A környezet- és természetvédelmi szabályozás célja, módszerei. A környezet- és természetvédelem hazai jogi szabályozása, annak értelmezése. Nemzetközi környezetvédelmi jog története és szabályozási rendszere. Nemzetközi szervezetek funkciói a környezetvédelemben. A környezet összetevőinek vagy sajátosságainak védelmével foglalkozó néhány nemzetközi egyezmény és azok hazai vonatkozásai. A természeti környezet védelmével és a környezet állapotát befolyásoló tevékenységekkel foglalkozó legfontosabb egyezmények és ezek hazai vonatkozásai.

Source: https://magyarkozlony.hu/hivatalos-lapok/303ec58752241d0e88a2ff67017f2c849e551568/dokumentumok/354ef162f2c136fd4343672066f38c756f754d44/letoltes